રાજપીપળા: રાજપીપળા પાલિકા પ્રમુખ-ઉપપ્રમુખની બીજી અઢી વર્ષની ટર્મ માટે 14મી જૂને ચુસ્ત પોલીસ બંદોબસ્ત વચ્ચે ચૂંટણી યોજાઈ હતી. જોકે ચૂંટણી પ્રક્રિયા પેહલા ભાજપના 4 અસંતુષ્ટ સભ્યોના રાજીનામાં મુદ્દે પોલીસ દ્વારા અંદર મતદાન કરવા ન જવા દેવાતા બબાલ થઈ હતી. જોકે ઘણા વાદ-વિવાદ બાદ અંતે રાજપીપળા પાલિકા પ્રમુખ તરીકે ભાજપના જિગિશા ભટ્ટ અને ઉપપ્રમુખ તરીકે સપના વસાવાની કોંગ્રેસ-અપક્ષના વિરોધ વચ્ચે સર્વાનુમત્તે વરણી થઈ હતી.